text:  Ako televízny film, či možno seriál by som to bral. Avšak ako veľkofilm, potenciálny fenomén je to veľká slabota. Snaživý, no predsa len drevený hlavný predstaviteľ, ktorý doplatil na svoje nulové herecké skúsenosti, a na dôvažok je typovo absolútne bez fantázie a nemožno sa s ním zžiť do úlohy chudobného chlapca, ktorý je ten pravý vyvolený. Réžia sa drží statočne pri zemi, Fangmeier nič neriskoval, a tým pádom nič nevylepšil a strháva to celé pod hranice priemeru. Nakoľko scenár a aj námet je pochabučký. Takéto podobné kváziságy písali pred mnohými desiatkami rokov v našich končinách aj nápadovo sterilní súdruhovia. Dnes by som očakával oveľa viac. Za Safiru a za Ironsa dve frčky do nosa, inak, amigo Paolini, viac sa učiť a menej fantazírovať, toto ti nevyšlo.
item_title: Eragon
item_directors: Stefen Fangmeier
item_screenwriters: Peter Buchman
item_cast: Ed Speleers Jeremy Irons Sienna Guillory Robert Carlyle John Malkovich Garrett Hedlund Alun Armstrong Christopher Egan Gary Lewis Djimon Hounsou Rachel Weisz Joss Stone Máté Haumann Julian Stone Martin Jarvis Caroline Chikezie Matt Devere Steve Speirs Spencer Wilding Tamsin Egerton